ការណែនាំអំពីការកម្ចាត់សត្វល្អិតចង្រៃសម្រាប់ម្ចាស់ផ្ទះជួល

ព័ត៌មានសម្រាប់ម្ចាស់ទ្រព្យជួល និងអ្នកគ្រប់គ្រង

សូមប្រយ័ត្នចំពោះសត្វល្អិតចង្រៃ!

សត្វល្អិតចង្រៃដូចជា កន្លាត សង្កើច និងពពួកសត្វកកេរជាដើម សុទ្ធតែអាចចម្លងមេរោគដែលអាចធ្វើឱ្យមនុស្សឈឺបាន។ ម្ចាស់ផ្ទះនិ
ងអ្នកជួលផ្ទះ ចាំបាច់ត្រូវសហការគ្នាបង្ការសត្វល្អិតចង្រៃ ឬត្រូវកម្ចាត់ពួកវាចោល និងទប់ស្កាត់ពួកវា ប្រសិនបើទីតាំងទ្រព្យនោះមា
នសត្វល្អិតចង្រៃរួចហើយ។ ជួនកាល ថ្នាំសម្លាប់សត្វល្អិត ឬសកម្មភាពកម្ចាត់ផ្សេងទៀត ត្រូវបានប្រើប្រាស់ដើម្បីសម្លាប់សត្វល្អិតចង្រៃ។ អ្នកស្នាក់នៅត្រូវតែទទួលបានការជូនដំណឹងយ៉ាងហោចណាស់ 48 ម៉ោងមុនពេលអនុវត្តសកម្មភាពកម្ចាត់សត្វល្អិតចង្រៃណាមួយ។



# តើខ្ញុំអាចបង្ការ ឬកម្ចាត់សត្វល្អិតចង្រៃបានដោយរបៀបណា?

អ្នកចាំបាច់ត្រូវធ្វើការពិនិត្យ ឬឱ្យអ្នកឯកទេសជំនាញមកពិនិត្យមើលសត្វល្អិតចង្រៃមុ
នពេលចូលមកស្នាក់នៅ។ អ្អ្នកត្រូវតែរក្សាកំណត់ត្រាអំពីពេលវេលាដែលអ្នកបានត្រួតពិ
និត្យ ការជួសជុលដែលអ្នកបានធ្វើ ផលិតផលដែលអ្នកបានប្រើ ទីកន្លែងដែលប្រើប្រាស់
ផលិតផលនោះ និងកាលបរិច្ឆេទនៃការត្រួតពិនិត្យឡើងវិញ។ ប្រសិនបើអ្នកទទួលបាន
ការហៅទូរសព្ទពីអ្នកជួលផ្ទះពាក់ព័ន្ធនឹងសត្វល្អិតចង្រៃនៅក្នុងផ្ទះរបស់ពួកគេ អ្នកគួរ
តែត្រួតពិនិត្យទីតាំងអចលនទ្រព្យនោះ ឬឱ្យអ្នកឯកទេសជំនាញមកត្រួតពិនិត្យទីតាំង
អចលនទ្រព្យឱ្យបានឆាប់តាមតែអាចធ្វើទៅបាន។ បង្កើត និងអនុវត្តផែនការជាក់លា
ក់សម្រាប់ទីតាំងអចលនទ្រព្យ ដែលរួមបញ្ចូលទាំងវិធីបង្ការនិងកម្ចាត់សត្វល្អិតចង្រៃដោ
យប្រើ និងមិនប្រើសារធាតុគីមី។ ការបង្ការនិងកម្ចាត់ដោយមិនប្រើសារធាតុគីមីរួមមាន៖

 **ឱ្យពួកវានៅក្រៅផ្ទះ៖**

* កាត់មែកឈើទាបៗ ឬទោរមក ដែលស្ថិតនៅជិតផ្ទះនោះ។
* បិទភ្ជិតស្នាមប្រេះ រន្ធ ឬច្រកចូលផ្សេងទៀតនៅជុំវិញខាងក្រៅផ្ទះនោះ។
* បិទចន្លោះនៅក្រោមទ្វារដោយដំឡើងបន្ទះបិទជើងទ្វារ។
* ជួសជុលអេក្រង់កញ្ចក់ដែលខូចនៅលើបង្អួចនិងទ្វារ។
* បិទចន្លោះជុំវិញបំពង់ទឹក បំពង់អគ្គិសនី បំពង់ប្រេង និងបំពង់ឧស្ម័នដែលអាចចូលម
កក្នុងលំនៅឋានតាមជញ្ជាំង កម្រាលឥដ្ឋ និងពិដាន។

**ឱ្យពួកវាចេញផុតពីទីធ្លា៖**

* កាត់ស្មៅឱ្យខ្លី ព្រោះពពួកសត្វកកេរចូលចិត្តស្មៅខ្ពស់ៗ។
* ផ្តល់ឱ្យអ្នកជួលផ្ទះនូវធុងសំរាមការពារសត្វកកេរ ដោយមានគម្របគ្របដើម្បីជួយបំបាត់
ប្រភពចំណីអាហារ។
* ប្រសិនបើមានធុងសំរាមធំក្រៅផ្ទះ ត្រូវប្រាកដថាពួកវាត្រូវបានបិទជិត និងគ្មានការធ្លុះធ្លាយ។
សូមប្រាកដថា ត្រូវដាក់សំរាមនៅខាងក្នុងធុងសំរាមក្រៅផ្ទះ — មិនត្រូវទុកនៅលើដីនៅជិតកន្លែងដែលសត្វល្អិតចង្រៃអាចចូលទៅក្នុងធុងបានដោយងាយឡើយ។
* ដាក់កំហិតអ្នកស្នាក់នៅកុំឱ្យប្រើឧបករណ៍ដាក់ចំណីបក្សីដែលនៅជិតផ្ទះ ដោយសារតែឧបករណ៍ទាំងនេះនឹងផ្តល់ចំ
ណីដល់ពពួកសត្វកកេរ រួមជាមួយនឹងសត្វបក្សីផងដែរ។

**កុំផ្តល់ចំណី ឬទឹកឱ្យពួកវា៖**

* ជួសជុលជាបន្ទាន់នូវកន្លែងលេចធ្លាយទឹក។ លើកទឹកចិត្តអ្នកជួលផ្ទះឱ្យរាយការណ៍ពីការលេចធ្លាយ និងពន្យល់ពីមូលហេតុ។
* ជួសជុលទទឹក និងបំពង់បង្ហូរទឹក ដើម្បីឱ្យទឹកហូរចេញពីផ្ទះ។
* លើកទឹកចិត្តឱ្យអ្នកស្នាក់នៅរក្សាទុកអាហាររបស់ពួកគេនៅក្នុងធុងដែលគ្មានខ្យល់ចេញចូល សម្អាតកំទេចកំទីភ្លាមៗ និងគ្របសំរាមឱ្យជិត។

ទីភ្នាក់ងារ EPA បាននិយាយថា វិធីល្អបំផុតក្នុងការកម្ចាត់សត្វល្អិតគឺ៖

បង្អត់ទឹកនិងចំណីពួកវា ហើយទុកពួកវាចោលខាងក្រៅ!

# តើខ្ញុំអាចប្រើថ្នាំសម្លាប់សត្វល្អិតបានទេ?

ប្រសិនបើអ្នកមិនរស់នៅក្នុងទីតាំងអចលនទ្រព្យ ឬប្រសិនបើទីតាំងអចលនទ្រព្យមានបន្ទប់ចាប់ពី 4 ឡើងទៅ អ្នកត្រូវតែជួលអ្នកដាក់ថ្នាំសម្លាប់សត្វល្អិត
ដែលមានអាជ្ញាបណ្ណដើម្បីកម្ចាត់សត្វល្អិតចង្រៃទាំងនោះ។ ប្រសិនបើអ្នកជាម្ចាស់ទ្រព្យជួលដែលមាន 2 ឬ 3 បន្ទប់ ហើយអ្នករស់នៅក្នុងបន្ទប់ណាមួយ អ្នកអាចដាក់អង្គប់ នុយ និងដាក់ថ្នាំសម្លាប់សត្វល្អិតបាន។ ថ្នាំសម្លាត់សត្វល្អិតភាគច្រើនគឺជាថ្នាំពុល។ ប្រសិនបើគេមិនប្រើវាដោយប្រុងប្រយ័ត្នទេ វាអាចបង្កគ្រោះថ្នាក់ដល់អ្នក អ្នកជួលផ្ទះរបស់អ្នក និងសត្វចិញ្ចឹមផងដែរ។ នៅពេលប្រើថ្នាំសម្លាប់សត្វល្អិតណាមួយ៖

* សូមផ្តល់ការជូនដំណឹងដល់អ្នកស្នាក់នៅយ៉ាងហោចណាស់ 48 ម៉ោង និងរួមបញ្ចូលការត្រៀមលក្ខណៈសុវត្ថិភាពដែលពួកគេចាំបាច់ត្រូវធ្វើ។
* អានស្លាកសញ្ញា ហើយធ្វើតាមការណែនាំរបស់ក្រុមហ៊ុនផលិត។ កុំប្រើលើសពីការណែនាំ។
* ការពារខ្លួនអ្នក។ ស្លៀកសម្លៀកបំពាក់ដែលការពារស្បែករបស់អ្នក (អាវដៃវែង និងខោជើងវែង) និងឧបករណ៍ការពារខ្លួន (PPE) ដូចជាម៉ាស ឧបករណ៍ការពារភ្នែក និងស្រោមដៃសមរម្យ។
* ទុកថ្នាំគីមីសម្លាប់សត្វល្អិតក្នុងកន្លែងដែលមានសណ្តាប់ធ្នាប់ ស្ងួត និងមានសុវត្ថិភាព។
* ប្រាប់អ្នកស្នាក់នៅឱ្យបានជ្រាបថាតើអ្នកបានដាក់ថ្នាំសម្លាប់សត្វល្អិតនៅកន្លែងណា ហើយតើចាំបាច់ត្រូវមានបម្រុងប្រយ័ត្នផ្នែកសុវត្ថិភាពដែរឬទេ។
* កត់ត្រាអំពីពេលវេលាដែលអ្នកបានធ្វើការត្រួតពិនិត្យ ការជួសជុលដែលអ្នកបានធ្វើ ផលិតផលដែលអ្នកបានប្រើ ទីកន្លែងដែលបានប្រើប្រាស់ពួកវា និងកាលបរិច្ឆេទនៃការត្រួតពិនិត្យឡើងវិញ។
* ដាក់អង្គប់និងនុយនៅកន្លែងដែលកុមារ និងសត្វចិញ្ចឹមមិនអាចទៅដល់ពួកវា។
* ទប់ស្កាត់ការបំពុលសត្វព្រៃ និងសត្វចិញ្ចឹមដោយចៃដន្យ ដែលពួកវាអាចនឹងស៊ីសត្វងាប់ណាមួយ ហើយសូមសម្អាតនិងបោះចោលខ្មោចសត្វកកេរនោះ
ជាបន្ទាន់។

**តើត្រូវជួលអ្នកឯកទេសជំនាញនៅពេលណា?**

* ប្រសិនបើអ្នកបានព្យាយាម ហើយមិនអាចគ្រប់គ្រងការរាតត្បាតនោះបានទេ ឬប្រសិនបើបញ្ហាកើតឡើងម្តងទៀត អ្នកគួរតែពិចារណាជួលអ្នកជំនាញឯកទេស។
* ប្រសិនបើអ្នកមានជំងឺហឺត បញ្ហាផ្លូវដង្ហើម ឬប្រតិកម្មទៅនឹងសារធាតុគីមី អ្នកគួរតែជួលអ្ន
កជំនាញឯកទេសដើម្បីប្រើថ្នាំសម្លាប់សត្វល្អិត។
* អ្នកចាំបាច់ត្រូវជួលអ្នកជំនាញឯកទេស ប្រសិនបើអ្នកមិនរស់នៅក្នុងផ្ទះ ឬប្រសិនបើផ្ទះ
មានលើសពី 3 បន្ទប់។

**តើអ្នកគួររំពឹងថានឹងទទួលបានអ្វីពីអ្នកកម្ចាត់សត្វល្អិតអាជីព?**

* ពួកគេត្រូវតែមានអាជ្ញាបណ្ណ និងស្គាល់ពីលិខិតបទដ្ឋានក្នុងការប្រើប្រាស់ថ្នាំសម្លាប់សត្វល្អិត។
* ពួកគេនឹងមកកាន់ទីតាំងអចលនទ្រព្យ ពិនិត្យមើលថាមានបញ្ហាអ្វីខ្លះ កំណត់លក្ខខណ្ឌដែល
រួមចំណែកដល់ការរាតត្បាត និងកំណត់ថ្នាំសម្លាប់សត្វល្អិតឬអង្គប់ដែលល្អបំផុត ដើម្បីសម្លា
ប់សត្វល្អិតចង្រៃ។ ពួកគេនឹងផ្តល់ឱ្យអ្នកនូវកំណត់ត្រាអំពីការត្រួតពិនិត្យ ការប្រើថ្នាំ និងការត្រួតពិនិត្យឡើងវិញរបស់ពួកគេ។
* អាចនឹងត្រូវទៅជួបពិគ្រោះច្រើនដងដើម្បីដោះស្រាយបញ្ហានេះ។
* ពួកគេអាចនឹងត្រូវការចូលទៅកាន់ទាំងចំណែកទីតាំងរួម និងបន្ទប់ជាក់លាក់នានា។ អ្នកត្រូ
វតែផ្តល់ការជូនដំណឹងដល់អ្នកស្នាក់នៅក្នុងរយៈពេល 48 ម៉ោងអំពីសកម្មភាពកម្ចាត់សត្វល្អិតនេះ។ សូមប្រាកដថាអ្នកស្នាក់នៅត្រៀមខ្លួនរួចរាល់ ហើយនឹងផ្តល់ការអនុញ្ញាតឱ្យចូលទៅកាន់ទីតាំ
ងបន្ទប់ និងចំណែកទីតាំងជាក់លាក់ (ឧ. ទូខោអាវ)។

មានបញ្ហាមែនទេ? ទំនាក់ទំនង៖

ខ្សែទូរសព្ទសាកសួរព័ត៌មានអំពីថ្នាំសម្លាប់សត្វល្អិតទៅកាន់ទីភ្នាក់ងារ EPA៖

(800) 858-7378

មជ្ឈមណ្ឌលព័ត៌មានអំពីការបំពុលនៅរដ្ឋម៉ាសាឈូសិត៖ 1 (800) 222-1222

ប្រសិនបើប្រើប្រាស់អ្នកជំនាញឯកទេសប្រើថ្នាំសម្លាប់សត្វល្អិត សូមទាក់ទងទៅកា
ន់ផ្នែកអនុវត្តច្បាប់ថ្នាំសម្លាប់សត្វល្អិតនៅរដ្ឋម៉ាសាឈូសិតដើម្បីសួរនាំអំពីអាជ្ញាបណ្ណសម្រាប់ក្រុមហ៊ុននោះ៖

(617) 626-1781

**សុំពិនិត្យមើល៖**

• អាជ្ញាបណ្ណបច្ចុប្បន្នសម្រាប់អ្នកកម្ចាត់សត្វល្អិត។

• ស្លាកសញ្ញាសម្រាប់ផលិតផលដែលពួកគេនឹងប្រើប្រាស់។

* ចូលទៅកាន់ <http://npic.orst.edu/outreach/labelinfographic.jpg> ដើម្បីស្វែងយល់អំ
ពីស្លាកសញ្ញា។

**អ្នកគួរតែដឹងអំពី៖**

* ទីកន្លែងដែលនឹងត្រូវប្រើថ្នាំសម្លាប់សត្វល្អិតនៅខាងក្នុង និងខាងក្រៅផ្ទះ។
* បុគ្គលដែលត្រូវហៅទូរសព្ទ ប្រសិនបើមានបញ្ហា (សូមមើលប្រអប់ពណ៌ខៀវនៅខាងស្តាំ)។

**នាយកដ្ឋានសុខភាពសាធារណៈរដ្ឋម៉ាសាឈូសិត**

**ការិយាល័យសុខភាពអាកាសធាតុនិងបរិស្ថាន**

**កម្មវិធីអនាម័យសហគមន៍ (CSP)**

ទូរសព្ទ៖ 1-617-624-5757

TTY៖ 1-617-624-5286

អ៊ីមែល៖ communitysanitation@mass.gov

នៅលើគេហទំព័រ៖ [www.mass.gov/community-sanitation](http://www.mass.gov/community-sanitation)

